Diari Oficial de la Generalitat Valenciana


Sumari del DOGV 2032, del 26-05-1993 (1993/828107)

ACORD de 17 de maig de 1993, del Govern Valencià, pel qual aprova les llistes de llocs de treball de la Conselleria de Treball i Afers Socials i de l'Institut Valencià de Serveis Socials.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2032

Data del DOGV
:   26-05-1993

Secció del DOGV
:   ALTRES DISPOSICIONS

Número del document
:   1993/828107


Data del document
:   17-05-1993

Organisme emissor
:   Conselleria de Treball i Afers Socials

Tipus de document
:   Acord

Acord de 17 de maig de 1993, del Govern Valencià, pel qual aprova les llistes de llocs de treball de la Conselleria de Treball i Afers Socials i de l'Institut Valencià de Serveis Socials.  
El Govern Valencià, en la reunió del dia 17 de maig de 1993, va adoptar el següent acord:  
La Sentència 99/1987, d?11 de juny, del Tribunal Constitucional, dictada en el recurs d'inconstitucionalitat 734/1984 contra la Llei 30/1984, de 2 d'agost, de Mesures per a la Reforma de la Funció Pública, estableix que la Constitució ha optat en favor d'un règim estatutari per als servidors públics, i que en són una excepció els llocs que poden ser ocupats per personal laboral.  
En compliment d'aquesta sentència, i com a conseqüència de l'aprovació per les Corts Generals de la Llei 23/1988, de 28 de juliol, de Modificació de la Llei de Mesures per a la Reforma de la Funció Pública, les Corts Valencianes van aprovar, la Llei 6/1990, de 14 de novembre, d'adaptació de la Llei 10/1985, de 31 de juliol, de la Funció Pública Valenciana.  
Posteriorment a l'aprovació de la Llei 6/1990 esmentada, per donar compliment al que preveu la disposició final quarta de la Llei 7/1990, de 28 de desembre, de Pressupostos de la Generalitat Valenciana per a 1991, es va aprovar el Decret Legislatiu de 20 de març de 1991 (text refós de la Llei de la Funció Pública Valenciana), que substitueix les lleis que s'hi refonen.  
Així mateix, el Govern Valencià va aprovar el Decret 245/1991, de 23 de desembre, sobre llistes de llocs de treball, que és l'instrument jurídic mitjançant el qual es fa l'ordenació i la racionalització del conjunt de llocs de treball de l'administració de la Generalitat Valenciana i dels organismes autònoms, i el punt de referència obligat tant per a l'adaptació de les llistes de llocs de treball existents, com per a les diverses modificacions que s'hi facen en el futur.  
Com a conseqüència de tot. això, s'han adaptat les llistes de llocs de treball de les diverses conselleries i els organismes dependents de l'administració del Govern Valencià, pel que fa, fonamentalment, a la naturalesa jurídica dels llocs i a la forma de provisió.  
Al mateix temps, és de destacar que en les llistes de llocs de treball que es publiquen en aquest acord únicament figura el requisit de titulació o, quan cal, la professió específica a què s'adscriu el lloc. La resta de requisits, com també la possibilitat de ser proveïts per personal d'altres administracions públiques, dades que figuren en les resolucions de classificació, es faran públics en les corresponents convocatòries de provisió dels llocs de treball.  
Així doncs, en aquestes llistes de llocs de treball s'inclouen tant les diferents modificacions efectuades des de l'anterior publicació (DOGV núm. 1.022, de 09.03.89; 1.046, de 18.04.89, i 1. 104, d?1 1.07.89), com les altes a conseqüència de la creació de nous llocs, atesa la constant variació i l'adaptació de les llistes de llocs de treball, tant per les noves demandes socials, com per les variacions que han experimentat les estructures orgàniques de l'administració del Govern Valencià.  
Així mateix, no s'inclouen els llocs que han estat suprimits de les llistes des de l'anterior publicació, amb especial referència als llocs amortitzats com a conseqüència de l?Ordre conjunta de les conselleries d'Economia i Hisenda i d'Administració Pública de 16 de desembre de 1992.  
D'altra banda, hi ha determinats llocs de treball adscrits a la Direcció General de Formació i Inserció Professional als quals s'aplica el sistema retributiu establert per al personal docent que presta serveis en centres públics dependents de la Conselleria de Cultura, Educació i Ciència, segons el que disposa el punt primer, apartat b), de l?Ordre de 15 de febrer de 1993, de la Conselleria d'Economia i Hisenda, per la qual es fixen les taules retributives que s'han d'aplicar al personal de la Generalitat Valenciana, d'acord amb el punt sisé de l'Acord del Govern Valencià d?11 de gener de 1993.  
Cal destacar que, amb caràcter general, els llocs de treball adscrits a l?Institut Valencià de Serveis Socials estan classificats de naturalesa laboral, en compliment del que estableix l'article 16.4.c) del text refós de la Llei de la Funció Pública Valenciana, per estar vinculats directament amb la prestació de serveis socials.  
Aquest procés s'ha efectuat després de la negociació amb els sindicats representatius en l?àmbit de la Generalitat Valenciana, a l?empara del que disposen la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics, i la Llei 8/1980, de 10 de març, de l?Estatut dels Treballadors. Al mateix temps, la Conselleria d'Economia i Hisenda ha emés informe favorable sobre l'existència de dotació pressupostària dels llocs de treball corresponents a les plantilles de la Conselleria de Treball i Afers Socials i de l?Institut Valencià de Serveis Socials, en compliment del que estableixen els articles 19 de la Llei de la Funció Pública Valenciana i 12 de la Llei 7/ 1992, de 28 de desembre, de Pressupostos de la Generalitat Valenciana per a l?exercici de 1993.  
L'article 25 del Decret Legislatiu de 20 de març de 1991, del Govern Valencià, pel qual es va aprovar el text refós de la Llei de la Funció Pública Valenciana, estableix com a competència del Govern Valencià aprovar les plantilles de l'administració del Govern Valencià, els seus organismes autònoms i d'altres organismes i institucions dependents d'aquest.  
Per tot això, a la vista del Decret 18/1992, de 3 de febrer, del Govern Valencià, pel qual va aprovar el Reglament Orgànic i Funcional de la Conselleria de Treball i Afers Socials, modificat pel Decret 144/1992, de 30 de juliol, i del Decret 168/1991, de 30 de setembre, del Govern Valencià, pel qual va aprovar el Reglament Orgànic i Funcional de l?Institut Valencià de Serveis Socials, també modificat pel Decret 144/1992, de 30 de juliol, a proposta del Conseller d'Administració Pública, el Govern Valencià  
ACORDA  
Aprovar les llistes de lloes de treball de la Conselleria de Treball i Afers Socials i de l?Institut Valencià de Serveis Socials que figuren en els annexos I i II, respectivament, d'aquest acord.  
Publicar les indicades llistes en el Diari Oficial de la Generalitat Valenciana.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana., de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l?esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 17 de maig de 1993.  
El Conseller Secretari del Govern Valencià,   
EMERIT BONO I MARTINEZ  
N = Naturalesa del lloc.   
E = Eventual.   
F = Funcionarial.   
L = Laboral.   
SC = Sector.   
G = General.   
E = Especial.   
I = General/especial.   
N = Complement específic E, nocturnitat.   
F = Complement específic E, festivitat.   
L = Complement específic E, perillositat.   
P = Complement específic E, penositat.   
T = Complement específic E, toxicitat.   
PROV = Forma de provisió.  
LN = Lliure nomenament.   
LD = Lliure designació.   
C = Concurs.   
SP = Situació del lloc.   
AM = Amortitzable.   
NP = No permanent.   
JOR % = Jornada %.  
SEGON FASCICLE  
Veure annex